tartuNLP/wikipedia-smugri-20251201 huggingface dataset:
Kinaverpunane

Kinaverpunane on erkpunane värvitoon, mis sarnaneb värvipigmendi kinaveri värvusega.
Värvus seostub rikkuse, sära ja ka ohtlikkusega. 
Variatsioonid.
1821. aasta värviõpik "Werner's Nomenclature of Colours" näitab kinaverpunast ("vermilion red") soojatoonilise punasena, mida saab segada sarlakpunasest ("scarlet red") natukese lisatud pruunikaspunasega. Värvuse näideteks toob ta punase koralli, jamalaki ja mineraalidest kinaveri.
Prantsuskeelne värvinimetuste portaal pourpre.com pakub kinaverpunase ("cinabre") vasteks toonivahemiku erkpunasest sügavpunaseni .
RAL Design värvikaardi toon 030 50 40 "Zinnoberrot" on roosakaspunane .
Pantone värvikaardi toon 16-1362 "Vermillion Orange" on punakasoranž , toon 18-1540 "Cinnabar" on loodusliku kinaverikristalli värvusega sarananev tumepunane .
Veebivärv "Cinnabar" ehk "Vermillion" on kergelt murtud tooniga soe punane .
Müncheni EHC Red Bull

EHC Red Bull München on Saksamaa jäähokiklubi, mis tegutseb Münchenis. See mängib Saksamaa jäähoki kõrgliigas Deutsche Eishockey-Liga (DEL).
Klubi on asutatud 1998. aastal.
Klubi on tulnud Saksamaa meistriks viis korda. Hooajal 2018/19 jõudis klubi Jäähoki Meistrite Liigas finaalis, kus kaotati Rootsi klubile Frölunda HC tulemusega 1:3.
Praegune meeskond.
"Seisuga veebruar 2023"
Mannheimi Adler

Mannheimi Adler on Saksamaa jäähokiklubi, mis tegutseb Mannheimis. Klubi mängib Saksa jäähoki kõrgliigas Deutsche Eishockey-Liga’s (DEL).
Klubi asutati 1938. aastal. See on tulnud Saksamaa meistriks kaheksa korda, millest seitse korda on võidetud praeguses Saksa kõrgliigas.
Praegune koosseis.
"Seisuga veebruar 2023"
HC Košice

HC Košice on Slovakkia jäähokiklubi, mis tegutseb Košices. See mängib Slovakkia jäähoki kõrgliigas Tipos Extraliga.
Praeguse Slovakkia kõrgliiga on Košice võitnud üheksa korda.
Klubi on asutatud 1962. aastal.
Sipelgaõgilased

Sipelgaõgilased ("Myrmecophagidae") on sugukond imetajaid napihambuliste seltsist. Nad toituvad termiitidest ja sipelgatest ning neil on selleks vastavad füüsilised omadused: pikk torujas koon, kleepuva keelega väike hambutu suu, suurte kõverate küünistega tugevad eeskäpad.
Sipelgaõgijad elutsevad Kesk- ja Lõuna-Ameerikas. Nende suurus varieerub märgatavalt: maapinnal elav suur-sipelgaõgija kaalub 27-50 kg ning on 180-220 cm pikk, samas kui puudel elutseva oravasuuruse kääbus-sipelgaõgija mass on 175-400 g ja tüvepikkus 16-20 cm. Sipelgaõgijate lähimad sugulased on laisiklased.
Perekonnad ja liigid.
Kääbus-sipelgaõgija eraldatakse mõnikord omaette "Cyclopedidae" sugukonda.
Dissingia

Dissingia on liudikulaadsete perekond.
Flammulaster

Flammulaster on šampinjonilaadsete seltsi vöödikuliste sugukonda kuuluv seente perekond.
Ossicaulis

Ossicaulis on kobarheinikuliste sugukonda kuuluv perekond seeni.
Boriss Fenster

Boriss Aleksandrovitš Fenster (vene keeles Борис Александрович Фенстер; 30. aprill (vkj 17. aprill) 1916 Petrograd – 29. detsember 1960 Leningrad) oli Nõukogude Liidu ballettmeister. 
Boriss Fenster lõpetas 1936. aastal Leningradi Koreograafia Tehnikumi tantsijana ja 1940. aastal Leningradi Koreograafiakooli koreograafina.
Loomekarjäär.
Fenster töötas aastatel 1945–1953 Leningradi Väikese Ooperi- ja Balletiteatri kunstilise juhina ja 1953–1956 peaballettmeistrina. Aastatel 1956–1959 oli ta Kirovi-nimelise Leningradi Ooperi- ja Balletiteatri peaballetmeister.
Joonas Riismaa

Joonas Riismaa (sündinud 6. märtsil 2002 Märjamaa vallas) on Eesti profikorvpallur.
Klubikarjäär.
Joonas Riismaa on Märjamaa spordikooli ja BC Raplamaa kasvandik. Tema esimene treener oli Kalle Kollin.
2016. aastal alustas ta mängimist Itaalias, kus osales U16 ja U18 vanuseklasside kõrgemates divisjonides ehk Eccellenzas (klubid Siena Mens Sana ja Pistoia Basket U18). Ta võistles ka liigas Serie C Gold (tugevuselt neljas liiga) klubi Montale Libertas Basket meeskonnas 2018–2020. Giorgio Tesi Group Pistoia eest mängis ta liigas Serie A2 (tugevuselt teine liiga) aastatel 2020–2022. Serie A2 liigas olid ta parimad näitajad mängudes eraldi võetuna: 25 punkti, 8 lauapalli, 5 söötu, 3 vahetlõiget, efektiivsus 26.
Hooajast 2022/2023 oli Riismaal sõlmitud 2 aastane leping Itaalia klubiga Happy Casa Brindisi liigas Serie A. Peale treeneri vahetust jäid 2024. aastal kaotas Riismaa mänguminutid. Klubi jäi samal aastal Itaalia kõrgliigas viimaseks ning langes tugevuselt teise liigasse Serie A2.
2024/2025 aasta hooajal suundus Riismaa Itaalia esiliiga klubisse Pallacanestro Cantù, mis võitis selle liiga ja tõusis 2025/2026 hooajaks kõrgliigasse Serie A. Meeskonnas põhiliselt kaitsele keskendunud Riismaa arvele jäi 49 mängus keskmiselt 19,7 minutit, 4,8 punkti ja 2,7 lauapalli.
Koondisemängud.
Riismaa on mänginud Eesti noortekoondistes U16, U18 ja U20 vanuseklassis.
Joonas Riismaa debüteeris Eesti rahvuskoondise mängus 28. veebruaril 2022 MM2023 valikmängus Poola vastu, visates 68:70 kaotatud mängus 3 punkti. Enne2025. aasta Euroopa meistrivõistluste finaalturniiri oli Riismaa pidanud koondises 32 mängu. Edukaim mäng oli 2023. aasta augustis Ungari vastu (90:73), kus ta viskas 16 punkti, saades efektiivsuse näitajaks 18.
Eneko Amorós

Eneko Amorós Zaragoza (sündinud 16. oktoobril 1993 Alicantes Hispaanias) on hispaania balletitantsija.
Eneko Amorós on õppinud aastatel 2007–2008 Madridis Ballet Carmen Roche tantsukoolis. Pärast 2012. aastal Londonis Inglise Rahvusballeti kooli lõpetamist asus ta tööle Eesti Rahvusballetis nooremsolistina. Hiljem on ta töötanud tantsijana Leedsi ja Toulouse'i balletiteatrites.
Balletirolle.
2015. aastal Eesti Rahvusballetis esietendunud Eduard Tubina balleti "Kratt" uuslavastuses tantsis Amorós peaosas (lavastuse koreograaf Marina Kesler ja kunstnik Madis Nurms).
Poway

Poway on linn USA-s California osariigis San Diego maakonnas. Poway piirneb edelas ja läänes San Diego linnaga. Poway kuulub San Diego–Tijuana linnastusse. Poway asub kiirtee Interstate 15 ja maantee California State Route 67 vahel.
Elanike arv on 2020. aasta rahvaloenduse järgi 48 841. Aastal 2010 oli elanikke 47 811. 2017. aasta seisuga moodustasid 76,1% elanikest valged, 13,1% aasialased ja 1,2% mustanahalised. Ladinaameeriklasi (sõltumata rassist) 18,5%.
Linna nimi on tulnud kumiai keelest. Kumiaid elasid selles piirkonnas juba mitusada aastat enne eurooplaste saabumist. Praeguse Poway alale hakkas asula kujunema 19. sajandi viimastel kümnenditel. Algselt oli piirkonnas põhiliseks tegevuseks põllumajandus, kuid vee kättesaadavus oli piirkonnas halb, mistõttu jäi põllumajanduslik tegevus väikesemahuliseks.
Poway sai linnaõigused 12. detsembril 1980.
Poways valitseb poolkõrbeline kliima. Keskmine õhutemperatuur on jaanuaris 7–19 °C ja juulis 17–28 °C. Suvel võib õhutemperatuur tõusta üle 40 °C. Alla nullkraadi langeb õhutemperatuur harva. Aasta keskmine sademete hulk on 304 mm. Kõige enam sajab jaanuarist märtsini (keskmiselt 60 mm kuus). Maist septembrini sajab väga harva.
Poways on alustanud tegevust rokkansambel Blink-182.
Quœux-Haut-Maînil

Quœux-Haut-Maînil on vald Põhja-Prantsusmaal Pas-de-Calais' departemangus.
Quœux-Haut-Maînil asub 53 km Arrasist läänes, teede D101 ja D117 ristumiskoha ümbruses.
Mihhaili teater

Mussorgski Peterburi Riiklik Akadeemiline Ooperi- ja Balletiteater – Mihhaili Teater (vene keeles Санкт-Петербургский государственный академический театр оперы и балета им. Мусоргского – Михайловский театр) on muusikateater Peterburis.
Ajalugu.
Keiserlik Mihhaili teater asutati 1833. aastal keiser Nikolai I ukaasiga. Teater on saanud nime suurvürst Mihhail Pavlovitši järgi ja asub tänini arhitekt Aleksandr Brüllovi projekteeritud hoones (valmis 1833). 
Teatri endised nimed.
Nõukogude perioodil kandis teater nime Leningradi Väike Riiklik Akadeemiline Ooperi- ja Balletiteater, 1989. aastast Modest Mussorgski auks Mussorgski Leningradi Väike Riiklik Akadeemiline Ooperi- ja Balletiteater. 
Nõukogude-järgses Peterburis kannab teater 2007. aastast kaksiknime "Mussorgski Peterburi Riiklik Akadeemiline Ooperi- ja Balletiteater – Mihhaili Teater".
Ramecourt (Pas-de-Calais)

Ramecourt on vald Põhja-Prantsusmaal Pas-de-Calais' departemangus.
Ramecourt on Saint-Pol-sur-Ternoise'i agul, mis asub 40 km Arrasist läänes, teede D101 ja D102 ristumiskoha ümbruses.
Ransart

Ransart on vald Põhja-Prantsusmaal Pas-de-Calais' departemangus.
Ransart asub 13 km Arrasist edelas, teede D7 ja D3 ristumiskoha ümbruses.
Rebreuve-sur-Canche

Rebreuve-sur-Canche (pikardi: "Arbreuve-su-Canche") on vald Põhja-Prantsusmaal Pas-de-Calais' departemangus.
Rebreuve-sur-Canche asub Canche'i jõe kallastel, 31 km Arrasist läänes, teede D84 ja D339 ristumiskoha ümbruses.
Rebreuviette

Rebreuviette on vald Põhja-Prantsusmaal Pas-de-Calais' departemangus.
Rebreuviette asub Canche'i jõe kallastel, 29 km Arrasist läänes, teede D53 ja D339 ristumiskoha ümbruses.
Récourt

Récourt on vald Põhja-Prantsusmaal Pas-de-Calais' departemangus.
Récourt asub u. 23 km Arrasist idas, maantee D39 ääres.
Rémy

Rémy (pikardi: "R’my") on vald Põhja-Prantsusmaal Pas-de-Calais' departemangus.
Rémy asub Sensée jõe orus, u. 16 km Arrasist kagus, maantee D9 ääres.
Jamalaki-nelgipuu

Jamalaki-nelgipuu ("Syzygium samarangense") on õistaim mürdiliste sugukonnast nelgipuu perekonnast, mille söödav mari on jamalak. Taime looduslik leviala hõlmab Sunda saared, Malaka poolsaare, Andamani ja Nicobari saared, kuid seda on juba esiajal viljeldud introdutseerituna laiemal alal ning tänapäeval on see troopikavööndis Bangladeshist Vanuatuni tavaline kultuurtaim.
Kirjeldus.
Jamalaki-nelgipuu on 12 meetri kõrguseks kasvav puu, 10–25 cm pikkuste ja 5–10 cm laiuste igihaljaste lehtedega. Lehed on elliptilised, varreosas ümardunud, ja muljumisel lõhnavad. Tüvi on lühike, puuvõra lai. Puukoor on roosakashall. Oksatippudes kolme-kuni kolmekümneõieliste kobaratena kasvavad õied on valged kuni kollakasvalged, 2,5 cm läbimõõduga. Vili jamalak on kujult kellukest meenutav söödav mari, maitselt mahe ja kergelt kootav, süües redist meenutava krõmpsuva struktuuriga.
Kasutamine.
Jamalakke leidub palju sorte, mis erinevad vilja maitse, suuruse ja värvuse poolest. Neid tarbitakse värskelt, jookides, kergelt läbi hautatuna, panniroogades jm.
Viited.
 ­
Vytautas Grivickas

Vytautas Grivickas (5. november 1925 Beinarova, Šiauliai maakond, Leedu – 22. november 1990 Vilnius) oli leedu balletitantsija, ballettmeister, ooperilavastaja ja lavakunsti õppejõud. 
Grivicas õppis aastatel 1940–1944 Kaunase teatri balletistuudios ja 1947–1952 Moskvas GITIS-es.
Loomekarjäär.
Grivickas töötas aastatel 1944–1947 Kaunases Leedu NSV Riiklikus Ooperi- ja Balletiteatris balletitantsijana. Pärast Moskvast naasmist (1952) oli ta Vilniuse Konservatooriumi balletiosakonna rajajaid. 1960.–1970. aastatel töötas ta lavakunsti õppejõuna kõrgkoolides.
Aastatel 1983–1987 töötas Grivickas Vilniuses Leedu NSV Riiklikus Ooperi- ja Balletiteatris peaballettmeistrina.
Ernst Vettori

Ernst Vettori (sündinud 25. juuni 1964 Hall in Tirolis) on Austria endine suusahüppaja, olümpiavõitja.
Ta on kahekordne nelja hüppemäe turnee võitja.
Saavutused.
Maailma karikasarjas.
Maailma karikasarja etapivõidud.
Aastatel 1984–1992 tuli ta 15 maailma karikasarja etapil individuaalvõistluses esikohale ja kahel korral meeskonnavõistluses (1992 ja 1993).
Mikk Jurkatamm

Mikk Jurkatamm (sündinud 18. septembril 2000 Tallinnas) on Eesti profikorvpallur.
Klubikarjäär.
MIkk Jurkatamm on Audentese spordikooli kasvandik. 
2016. aastal alustas ta mängimist Itaalias Bologna Virtuse noortesüsteemis, mille noorteklubi koosseisus võitis Itaalia U16 meistrivõistlused, U20 meistrivõistlustel tuli hõbemedalile. Hooajal 2017/2018 tegi ka Itaalia kõrgliigadebüüdi (mänguaega sai pool minutit). Seejärel mängis Itaalia Serie A2 (esiliiga) klubide Orasi Ravenna ja Basket Cento koosseisus. Bologna Virtuse noortesüsteemi kaudu on ta saanud ka Itaalia korvpallipassi.
Hooajal 2021/2022 võistles Jurkatamm Eesti-Läti Korvpalliliigas TalTech/Optibeti klubi meeskonnas. Näitajad parimas mängus olid 30 punkti, 8 lauapalli, 5 söötu, 5 vaheltlõiget, efektiivsus 42.
Jaanuaris 2022. aastal siirdus Jurkatamm mängima Itaalia kõrgliiga klubisse Universo Treviso Basket liigas Serie A. Treviso Basketis jäid tema keskmisteks näitajateks 9,4 mänguminuti juures 2,6 punkti, 0,7 lauapalli ja 0,9 resultatiivset söötu.
Hooajaks 2023/2024 sõlmis Jurkatamm 1-aastase lepingu BC Kalev/Cramoga, mille koosseisus tuli 2024. aasta Eesti meistriks.
Hooajal 2024/2025 liitus Jurkatamm ühe aastase lepingu alusel Itaalia tugevuselt teise liiga (Serie A2) klubi Del.Fes Avellinoga.
Koondisemängud.
Jurkatamm on mänginud Eesti noortekoondistes U16, U18 ja U20 vanuseklassis.
Mikk Jurkatamm debüteeris Eesti rahvuskoondises 29. juulil 2020; mäng kaotati Soome koondisele 76:97 (viskas 14 punkti). Enne2025. aasta Euroopa meistrivõistluste finaalturniiri oli Jurkatamm pidanud koondises 34 mängu. Edukaim mäng oli 2023. aasta juunis Soome vastu (70:79), kus ta viskas 24 punkti, saades efektiivsuse näitajaks 21.
Isiklikku.
Mikk Jurkatamme isa on endine korvpalliklubi Kalev mängija Veiko Jurkatamm, vanaisa Kalju Jurkatamm oli matemaatiku haridusega tõkkejooksja, vanaema Tiiu Jurkatamm oli kergejõustiklane ja treener.
Ryōyū Kobayashi

Ryōyū Kobayashi (小林 陵侑, Kobayashi Ryōyū; sündinud 8. novembril 1996 Hachimantais) on Jaapani suusahüppaja, olümpiavõitja.
Ta on kolm korda võitnud nelja hüppemäe turnee.
Saavutused.
Maailma karikasarjas.
Maailma karikasarja etapivõidud.
2018. aastast alates on ta tulnud 29 maailma karikasarja etapil individuaalvõistluses esikohale.
Lõuna-Aafrika Vabariigi 2011. aasta rahvaloendus

Lõuna-Aafrika Vabariigi 2011. aasta rahvaloendus oli kolmas rahvaloendus apartheidi-järgses Lõuna-Aafrika Vabariigis, mis toimus 2011. aasta 9. oktoobrist kuni 31. oktoobrini.
Vastavalt rahvaloenduse tulemustele elas Lõuna-Aafrika Vabariigis 51 770 560 inimest. Neist oli naisi 26 581 769 (51,3%) ja mehi 25 188 791 (48,7%). Mustanahalisi aafriklasi oli 41 000 938 (79,2%), värvilisi 4 615 401 (8,9%), valgeid 4 586 838 (8,9%), India või Aasia päritolu inimesi 1 286 930 (2,5%) ja teisi 280 454 (0,5%).
Kõige rohkem inimesi elas Gautengi provintsis (12 272 263) ja kõige vähem Põhja-Kapimaa provintsis (1 145 861).
Oxnard

Oxnard on linn USA-s California osariigis Ventura maakonnas. See asub California lõunarannikul Los Angelesese kesklinnast umbes 100 km kaugusel läänes.
Elanike arv on 2020. aasta rahvaloenduse järgi 202 063. Aastal 2010 oli elanikke 197 899. See on Ventura maakonna suurim ja osariigi suuruselt 22. linn. 2010. aasta rahvaloenduse kohaselt moodustasid rahvastikust 48,2% valged, 7,4% aasialased, 2,9% afroameeriklased ja 1,5% põlisameeriklased. Ladinaameeriklaste osatähtsus (sõltumata rassist) oli 73,5%.
Oxnard sai linnaõigused 30. juunil 1903. Linn on saanud nime ettevõtja Henry T. Oxnardi (1861–1922) järgi.
Oxnardis valitseb ning soojade ja kuivade suvedega vahemereline kliima. Tänu mere lähedusele on Oxnardis talved pehmemad, kuid suved jahedamad kui sisemaal. Aasta keskmine õhutemperatuur on 16 °C. Aasta keskmine sademete hulk on 385 mm. Suurem osa sademeid langeb talvekuudel, kõige enam veebruaris (94 mm). Juunist septembrini sajab väga harva.
Tähtsaim majandustegevus on põllumajandus. Oxnard on California suurim maasikakasvataja. Igal aastal toimub linnas California maasikafestival.
Oxnard on oluline transpordisõlm. Linna põhjaosa läbib U.S. Route 101 (tuntud kui Ventura Freeway). California State Route 1 suundub lõunasse, kus see kulgeb mööda rannikut Malibusse. Oxnardis asuvad Amtraki, Union Pacific Railroadi, Metrolini ja Greyhoundi peatused.
Küber- ja informatsiooniruum

 
Küber- ja informatsiooniruum (saksa keeles "Cyber- und Informationsraum") on Bundeswehri infotehnoloogia ja kommunikatsiooni võimekusi koondav valdkond. 
Ajalugu.
2023. aastal moodustati uus Luure ja mõju väejuhatus asukohaga Daunis ja Informatsioonitehnika teeninduse väejuhatus Rheinbachis.
Hachimantai

Hachimantai (jaapani 八幡平) on linn Jaapanis Iwate prefektuuris. Asub Ōu mägedes, piirneb läänes Akita prefektuuri Kazuno ja Semboku linnaga.
Hachimantai linn loodi 2005. aastal Ashiro ja Nishine linna ning Matsuo küla liitmise teel.
University of the Incarnate Word

Kehastunud Sõna Ülikool ("University of the Incarnate Word") on katoliiklik eraülikool San Antonio linnas Texase osariigis Ameerika Ühendriikides.
Ülikooli algust loetakse aastast 1881, mil asutati samas Kehastunud Sõna kool. 
Tugevamad erialad ülikoolis on õendus, muusikateraapia ja kehakultuur.
Balletikollektiiv

 
Balletikollektiiv (inglise keeles "ballet company"), ka balletitrupp, on tantsutrupi tüüp, mis esitab Euroopa traditsioonide kohaselt klassikalist balletti, uusklassikalist balletti ja/või nüüdisballetti. Balletitrupp võib tegutseda iseseisva majandusüksusena või suurema organisatsiooni, näiteks ooperi- või draamateatri institutsioonina.
Enamikus suuremates balletikollektiivides töötavad tantsijaid aasta läbi, välja arvatud Ameerika Ühendriikides, kus töölepingud sõlmitakse lühemaks perioodiks (tavaliselt kestusega 30 või 40 nädalat). 
Enamasti on balletikollektiivil oma koduteater, kus lavastatakse suurem osa oma repertuaarist, kuid paljud balletikollektiivid teevad ka pikemaid või lühemaid ringreise, andes külalisetendusi nii kodumaal kui ka võõrsil.
Paljudel balletikollektiividel on oma tantsukool (balletikool).
Maailma prestiižsemate balletikollektiivide hulka kuuluvad Pariisi Rahvusooperi Ballett, Moskva Suure Teatri balletitrupp (välismaal tuntud kui Bolshoi Ballet) ja Londonis tegutsev Kuninglik Ballett.
Riencourt-lès-Bapaume

Riencourt-lès-Bapaume on vald Põhja-Prantsusmaal Pas-de-Calais' departemangus.
Riencourt-lès-Bapaume asub 31 km Arrasist lõunas, teede D11E ja N17 ristumiskoha ümbruses.
Riencourt-lès-Cagnicourt

Riencourt-lès-Cagnicourt on vald Põhja-Prantsusmaal Pas-de-Calais' departemangus.
Riencourt-lès-Cagnicourt asub 19 km Arrasist kagus, teede D13 ja D83 ristumiskoha ümbruses.
Modulaarne aritmeetika

Modulaarne aritmeetika on matemaatikas arvuteooria haru, milles tegeldakse täisarvude kongruentsiga. Modulaarses aritmeetikas täisarvud justkui "pöörduvad tagasi" ("wrap around") pärast teatud kindla arvuni jõudmist. Seda arvu nimetatakse mooduliks ning tähistatakse "modulo" ehk mod. 
Moodularse aritmeetika rakendamine toimub näiteks 12-tunnise kella puhul. Kui praegu on kell 7:00, siis 8 tunni pärast on see 3:00. Lihtsa liitmise tulemuse oleks 7 + 8 = 15, kuid 12-tunnine kell iga 12 tunni järel justkui "pöördub tagasi" algusesse. Seega, kui tundide arv jõuab 12-ni, saavutab see aritmeetilise mooduli 12. Järelikult on modulaarses aritmeetikas 15 kongruentne 3-ga moodul 12 ehk formula_1 ehk üldistatult
 formula_2
Modulaarse aritmeetika kaasaegse lähenemise töötas välja Carl Friedrich Gauss 1801. aastal ilmunud raamatus "Disquisitiones Arithmeticae".
Kongruents (arvuteooria)

Kongruents ehk kongruentsus on arvuteoorias täisarvude erinevus teatud kindla naturaalarvu (mooduli) kordsete võrra.
Arvud "a" ja "b" on kongruentsed, kui jagamisel teatava kindla naturaalarvuga "n" &gt; 1 (mooduliga) annavad nad ühesuguse jäägi, st nad kuuluvad samasse jäägiklassi "n" järgi.
Arvude "a" ja "b" kongruentsus mooduli "n" järgi kirjutatakse
formula_1
Rivière (Pas-de-Calais)

Rivière on vald Põhja-Prantsusmaal Pas-de-Calais' departemangus.
Rivière on põllumajandus- ja kergetööstusküla 10 km Arrasist edelas, teede D7, D30 ja D34 ristumiskoha ümbruses.
Roclincourt

Roclincourt on vald Põhja-Prantsusmaal Pas-de-Calais' departemangus.
Roclincourt asub 4 km Arrasist põhjas, 13 km Lensist lõunas ja u. 110 km Calais'st.
Esimese maailmasõja ajal oli rindelähedane küla konflikti lõpuks täielikult purustatud. Küla ehitati seejärel uuesti üles.
Hanamaki

Hanamaki (jaapani 花巻市 Hanamaki-shi) on linn Jaapanis Iwate prefektuuris. Asub läänes asuvate Ōu mägede ja idas asuvate Kitakami mägede vahel; läbi linna voolab Kitakami jõgi.
Hanamaki on tuntud paljude "onsen"'ide poolest.
Hanamakist on pärti kirjanik Kenji Miyazawa.
Rocquigny (Pas-de-Calais)

Rocquigny on vald Põhja-Prantsusmaal Pas-de-Calais' departemangus.
Rocquigny asub umbes 32 km Arrasist lõunas, teede D19 ja D20 ristumiskoha ümbruses. Autoroute A2 möödub umbes 800 m kaugusel.
Aidu tuulepark

Aidu tuulepark on tuuletehnoloogia ettevõtte Eleon AS poolt Aidu karjääri alale rajatav tuulepark. Tuuleparki on kavas püstitada 30 Eleoni 3,4 MW tuulikut. Tuuliku rootori diameeter on 112 m ja see asub 122 m kõrgusel, nii et labade tipu kõrgus on 180 m.
Aidu tuulepargi rajamisele andis rohelise tule Maidla vallavolikogu 17. märtsi 2011. aastal kehtestatud detailplaneering. Selle oli 2010. aasta lõpus heaks kiitnud ka Kaitseministeerium.
Ehitusload Aidu tuulepargi ehitamiseks andis 2013. aastal Maidla vallavalitsus Eleon Green OÜ-le (endise nimega Kindel Vara OÜ-le). Haldusreformi käigus sai Maidlast Lüganuse valla osa. Kaitseministeerium on kooskõlastanud lubade aluseks olevad ehitusprojektid Aidu tuuleparki 33 tuuliku ehitamiseks.
2017. aasta aprillis vaidlustas Ida-Viru maavanem Lüganuse vallavalitsuselt Aidu Tuulepark OÜ-le antud tuulikute ehitusloa, põhjendades, et ehituslubade andmisel on eiratud seaduses nõutud kooskõlastuskohustust ning et projektil on vastuolusid teemaplaneeringuga. Vastuolud puudutavad tuulikute mudelit ja tehnilisi parameetreid. Tuulepargi ehitus pandi seisma. Eleon OÜ jätkas ehitust, mille eest mõistis kohus neile trahvi.
12. aprillil 2019 tegi Tarbijakaitse ja Tehnilise Järelevalve Amet (TTJA) ettekirjutuse ehitustegevuse peatamiseks Aidu tuulepargis. 19. aprillil 2019 kehtestas politsei TTJA palvel Aidu tuulepargis viibimise keelu. Nii peatati kahe tuuliku montaažitööd.
29. aprillil 2019 teatas ettevõte Eleon AS, et sulgeb Lool asuva tuulikute koostamise tehase ja jätkab elektrituulikute tootmist Hiinas ja Malaisias. Tuulikute tootmise Eestist äraviimist põhjendas Eleon AS sellega, et viimasel kahel aastal on kogu energia läinud riigiga vägikaikavedamisele, mis ei süvenda optimismi tulevikuks.
10. septembril 2019 teatas Riigikohus, et ei võtnud menetlusse Justiitsministeeriumi määruskaebust Aidu tuulikute kohtuasjas. Sellega jõustus Tartu halduskohtu 29. aprilli 2019 määrus, et Ida-Viru maavanem ületas enne halduskohtusse protesti esitamist olukorra seadustamise ettepaneku tegemise tähtaega (30 päeva). Sellest tulenevalt on kehtivad Lüganuse vallavalitsuse väljastatud ehitusload Aidu Tuulepark OÜ-le elektrituulikute püstitamiseks.
10. veebruaril 2020 tegi Tarbijakaitse ja Tehnilise Järelevalve Amet osaühingule Eleon Green ettekirjutuse eemaldada Aidu tuuleparki püstitatud tuulikult nr 5 labad, mis segavad ka mittetöötavas olekus riigikaitse eelhoiatussüsteemi töövõimet, kuigi 6. detsembril 2019 teatas Kaitseministeerium, et kujundati välja lahendus, mis võimaldab tuuleenergia arendajatel tööd jätkata ja riigikaitselised ülesanded saaksid täidetud. Vabariigi Valitsus otsustas tuuleenergia arendamiseks CO2 kvoodirahade eest hankida 37 miljoni eurose lisaradari ja ümber ehitada muid riigikaitselisi sensoreid nii, et saaks kõrguspiirangutest vabastada üsna suure ala Virumaal.
Märtsis 2022 sõlmiti Vabariigi valitsuse ja Eleon OÜ vahel Aidu tuulepargi osas kokkulepe. Ehituse enam kui kaheks aastaks seiskamisest tulenenud kahjusid on Eleon hinnanud umbes 60 kuni 90 miljoni euro suuruseks.
Roëllecourt

Roëllecourt on vald Põhja-Prantsusmaal Pas-de-Calais' departemangus.
Roëllecourt asub 4 km Saint-Pol-sur-Ternoise'ist idas, u. 29 km Arrasist läänes, teede D8 ja N39 ristumiskoha ümbruses.
Andreas Ludwig von Rosen

Andreas Ludwig von Rosen (1664–1701) oli Rootsi sõjaväelane (major), kes osales Põhjasõjas.
Andreas Ludwig von Rosen sündis Väinjärvel 1664. aastal. Tema isa, kes oli ka Väinjärvel sündinud, oli Andreas von Rosen ja ema Luitgard Taube.
Põhjasõjas juhatas ta Eesti maatragunieskadroni. 1701. aasta mais sai ta korralduse Roosna-Alliku ja Viisu mõisa talupoegi maha rahustada ja talitseda. 
4. septembril 1701 osales ta Räpina lahingus, kus ta ka hukkus.
Isiklikku.
Andreas Ludwig von Rosen abiellus Dorothea-Elisabeth von Üxküll-Güldenbrandiga. Neil oli poeg Johan Andreas von Rosen ja tütar Helene Chistine (1701–1729), kes abiellus Hans Christian Matthieseniga.
Rœux

Rœux on vald Põhja-Prantsusmaal Pas-de-Calais' departemangus.
Rœux asub Scarpe'i jõe kallastel umbes 10 km Arrasist idas, teede D33, D42 ja D46 ristumiskoha ümbruses. Autoroute A1 ja Autoroute A26 liiklussõlm asub 800 m põhja pool. Rœux' raudteejaamast on ühendused Arrasi ja Douaiga.
Jaan Timusk (Pärnu linnapea)

Jaan Timusk (12. veebruar (vkj 30. jaan.) 1886 Kallaste – 19. september 1957 Pärnu) oli Eesti rahukohtunik ja poliitik.
Roll Eesti iseseisvumisel.
1918. aasta sündmuste ajal oli Timusk Pärnu abilinnapea, võttis osa Eesti Vabariigi väljakuulutamisest ja selle poliitiliselt tähtsa sündmuse ettevalmistamisest. Ta oli ka üks nendest, kes kirjutasid alla iseseisvuse kuulutamise aktile.
Pärnu linnapea (1920-1921).
Timusk oli Pärnu linnapea aastatel 1920-1921.
Pärast linnapea kohustest vabastamist 1921. aastal töötas ta taas rahukohtunikuna Pärnus. 
Timusk oli üks väheseid omavalitsustegelasi, kes pääses suurematest repressioonidest nii 1940. aastal Saksa okupatsiooni päevil kui ka pärast sõda.
Surm.
Jaan Timusk on maetud Pärnu Alevi kalmistule.
Rougefay

Rougefay on vald Põhja-Prantsusmaal Pas-de-Calais' departemangus.
Rougefay asub u. 51 km Arrasist läänes, teede D110 ja D102 ristumiskoha ümbruses.
Rumaucourt

Rumaucourt on vald Põhja-Prantsusmaal Pas-de-Calais' departemangus.
Rumaucourt asub u. 19 km Arrasist kagus, maantee D19 ääres.
Ruyaulcourt

Ruyaulcourt on vald Põhja-Prantsusmaal Pas-de-Calais' departemangus.
Ruyaulcourt asub "Autoroute A2" ja "Canal du Nordi" vahel, u. 31 km Arrasist kagus, teede D19E ja D7 ristumiskoha ümbruses.
Newport Beach

Newport Beach on rannikulinn USA-s California osariigis Orange'i maakonnas. Elanike arv on 2020. aasta rahvaloenduse andmetel 85 239.
Newport Beach piirneb läänes Huntington Beachiga, millest eraldab teda Santa Ana jõgi, ning põhjas Costa Mesa ja Irvine'i linnaga. Newport Beachist idasse jääb Crystal Cove State Park. Newport Beach hõlmab mitu ranniku ääres asetsevat tehissaart.
Newport Beach sai linnaõigused 1. septembril 1906. Linna areng hakkas kiirenema 1900. aastate keskel pärast seda, kui sinna rajati Pacific Electrici elektriraudteeliini lõunapoolne lõpp-peatus, millega sai linn ühenduse Los Angelese kesklinnaga.
Newport Beachis valitseb poolkõrbeline kliima. Sealne kliima sarnaneb ka lähistroopilise vahemerelise kliimaga, kuid seal sajab vähem, kui vahemerelise kliimaga aladel. Vaikne ookean muudab Newport Beachi kliima tunduvalt mõõdukamaks. Keskmine ööpäevane õhutemperatuur on jaanuaris 14,1 °C ja juulis 20,1 °C. Miinuskraadid on väga haruldased ja suvel tõuseb õhutemperatuur harva 40 °C-ni. Aasta keskmine sademete hulk on 270 mm. Maist septembri lõpuni ei saja peaaegu üldse.
Newport Beach on tuntud heade surfamistingimuste ja liivaste randade poolest. Seal asub suur jahisadam ja tegutseb palju jahtklubisid. Alates 1988. aastast sõidab Newport Beachi ja California ranniku lähedal asuva Santa Catalina saare vahel parvlaev Catalina Flyer. Linna läbib maantee California State Route 1, mis on tuntud kui Pacific Coast Highway.
Newport Beachi sõpruslinnad on Antibes Prantsusmaal, Ensenada Mehhikos ja Okazaki Jaapanis.
Leccinellum

Leccinellum on puravikulaadsete seltsi puravikuliste sugukonda kuuluv perekond seeni.
Eveliis Padar

Eveliis Padar (sündinud 2. oktoobril 1983) on eesti sotsioloog, kodanikuaktivist ja feminist. 
Ta on MTÜ Päevad ja Ööd üks asutajatest ning 2014. aastast Kaitseliidu liige.
Haridus.
2002. aastal lõpetas ta Tartu Karlova Gümnaasiumi ja 2007. aastal Tartu Ülikooli bakalaureuseõppe riigiteaduste erialal.
2012. aastal kaitses ta Tartu Ülikoolis hindele "cum laude" sotsioloogia magistritöö, milles uuris samasooliste paaride kooselu regulatsiooni vajalikkust Eestis sihtgruppi kuuluvate naiste perspektiivist. Samal aastal alustas ta Tartu Ülikooli ühiskonnateaduste instituudis doktorantuuri õpinguid.
Erialane tegevus.
Eveliis Padar töötas sotsioloogina 2013–2018 Eesti Kaitseväe Värbamiskeskuses ning alates 2022. aastast Mõttekojas Praxis soolise võrdsuse ja võrdsete võimaluste programmi analüütikuna. Ta kuulus aastatel 2012–2016 Sotsioloogiaüliõpilaste Liidu, MTÜ SÜLEM, juhatusse ning on alates 2014. aastast Eesti Sotsioloogide Liidu liige.
Poliitiline tegevus.
2021. aasta kohaliku omavalitsuse volikogu valimistel kandideeris ta Sotsiaaldemokraatliku Erakonna nimekirjas ning sai SDE fraktsiooni asendusliikmeks Tartu Linnavolikogus. 13. jaanuarist 2022 kuni 10. jaanuarini 2023 osales ta Tartu volikogus SDE asendusliikmena ja kuulus volikogu majanduskomisjoni, revisjonikomisjoni ning linna põhimääruskomisjoni.
Eveliis Padar astus Sotsiaaldemokraatliku Erakonda 8. detsembril 2022.
Ta kandideeris 2023. aasta valimistel Riigikokku, kogus valimisringkonnas nr 10 (Tartu linn) 452 häält ning ei osutunud valituks. 
Ta kandideeris 2025. aasta KOV valimistel Tartu linnavolikokku, kogus 673 häält ning osutus valituks.
Riigikaitseline tegevus.
Eveliis Padar on alates 2020. aastast Kaitseliidu Tartu maleva Akadeemilise malevkonna pealiku abi. Ta on läbinud 2015. aastal Kõrgemad Riigikaitse kursused ja 2020. aastal Kaitseliidu Nooremallohvitseride Kursuse, mille järel talle anti nooremseersandi auaste. 
Ühiskondlik tegevus.
Eveliis Padar asutas 2021. aastal koos Natalie Metsaga MTÜ Päevad ja Ööd, mille eesmärk on võidelda menstruatsiooniga seotud rahapuudusega ja tagada, et kõikides Eesti koolides oleksid menstruatsioonitarbed tasuta tualettruumides kättesaadavad. MTÜ Päevad ja Ööd eesmärk on seista selle eest, et ükski noor ei jääks kõrvale haridusest ega huvitegevusest ja et ühiskond ning riik toetaks kõiki menstrueerivaid inimesi.
MTÜ loomisele eelnes 8. märtsil 2021 Eveliis Padari ja Natalie Metsa loodud rahvaalgatus, mis kogus 24 tunniga üle 3000 toetusallkirja ja mille eesmärk oli alandada menstruatsioonitarvete käibemaksu Eestis ning pakkuda koolides ja avalikes ruumides tasuta menstruatsioonitabeid. Rahvaalgatuse põhjal loodud pöördumise esitasid Padar ja Mets Riigikogu sotsiaalkomisjonile, kes alagtuse tagasi lükkasid.
2022. aasta märtsist alates on Eveliis Padari töö tulemusel Tartu linna üldhariduskoolides tasuta kättesaadavad menstruatsioonitarbed.
Isiklikku.
Eveliis Padar on abielus. Ta on kahe tütre ema.
Katta II Grüner

 
Katta II Grüner (kodanikunimega Kätlin Rohilaid-Aljaste; sündinud 22. augustil 1977) on Eesti maalikunstnik, ehte- ja moebrändi Katta Grüner looja. 
Ta on õppinud haldusjuhtimist Estonian Business Schools ja avalikku haldust Tallinna Tehnikaülikoolis ning saanud 2020. aastal (TTÜ) magistrikraadi riigi- ja innovatsioonijuhtimises. Kunsti on ta õppinud 2021–2023 Eesti Kunstiakadeemias. 
Haapsalu Kunstikoolis on ta õppinud ehismetallist ehete valmistamist Indrek Jetsi juhendamisel. 
Lisaks on Eesti Kunstiakadeemia Avatud Akadeemias läbinud moeloomise kursuse "Moedisain ideest valmistooteni". 
Katta II Grüner on töötanud ja töötab mitmes koolis kunstiõpetajana. 
Tema kunstistiil on uusnaivism, mis on mõjutatud kubismi, "art déco", popkunsti ja romantismi poolt. Tema teosed on sündinud inspireerituna loodusest ning inimese ja looduse omavahelistest suhetest. 
Katta II Grüner on Haapsalu Kunstiklubi liige. 
Tema maalinäitused on olnud Haapsalu Kultuurikeskuses, Haapsalu Galerii kohvikus Karja 6, Villa Fannyofi galeriis , Niklāvs restorani galeriis Riias, Hotel Europa fuajee galeriis jne. Enamik tema maale asub erakogudes. 
Näitused.
Katta II Grüner moekollektsiooni debüüdi Tallinn Vaaterattal 2024 Aprill . 
Osales Tallinna Fashion showl kollektsiooniga "Vaimu Väe Võim" 2024 oktoober 
"Haapsalu Laht" kollektsioon esitleti Stockmanni kaubamajas 2025. aasta mais 
"Haapsalu Laht" kollektsioon täiendustega esitleti Hispaanias ürituse raames "International Fashion Festival - Barcelona edition 2025"
Very 'eavy... very 'umble

"Very 'eavy...very 'umble" on ansambli Uriah Heep 1970. aastal ilmunud, esimene stuudioalbum. 13. juunil andis selle Suurbritannias välja Vertigo Records.
Albumi loost "Gypsy" sai varase heavy metali tähtsamaid lugusid. 
Itaalias tõusis see albumimüügiedetabelis 11. kohale. USAs tõusis album Billboard 200s 186. kohale.
Venemaa sissetung Ukrainasse – eellugu

Artiklis on esitatud 2022. aasta 24. veebruaril alanud Venemaa sissetungile Ukrainasse eelnenud kuude olulisemad sündmused.
2022.
Veebruar.
Putini "Ukraina sündmusi käsitlevas" 21. veebruari telepöördumises enne sissetungi väljakuulutamist teatas ta oma veendumusest, et Vladimir Lenin oli Ukraina "autor ja arhitekt", ning nimetas Lenini mälestusmärke maha võtnud ukrainlasi "tänamatuteks järeltulijateks", öeldes: "Seda nimetatakse dekommuniseerimiseks." See on see, mida nad nimetavad dekommuniseerimiseks. Kas te tahate dekommuniseerimist? Noh, see sobib meile suurepäraselt. Aga ei ole vaja, nagu öeldakse, poolel teel peatuda. Me oleme valmis näitama teile, mida tõeline dekommuniseerimine tähendab Ukraina jaoks."
Andreas Zöge von Manteuffel

Andreas Zöge von Manteuffel (9. jaanuar 1665 Tallinn – 23. oktoober 1706) oli Rootsi sõjaväelane ja ooberst, kes osales Põhjasõjas. 
Elulugu.
Andreas Zöge von Manteuffeli vanemad olid Liivimaa Sēja ja Eestimaa Edivere ning Muuga mõisnik Andreas von Zöge (1625–1665) ja Helena Maria von Taube.
Enne Põhjasõda teenis ta von der Pahleni Liivimaa ratsarügemendis, kus oli algul leitnant ja 1689. aastal rittmeister. 
Põhjasõja ajal juhatas ta aastatel 1700–1702 Liivimaa jalaväepataljoni, olles siis ooberstleitnandi auastmes. Sel ajal oli ta ka linna asekomandant. 
1701. aasta juunis anti talle Tartu rae bürgermeistri Bohle kutsutud linnanotari poolt aru, et Rootsi sõjaväelased olid tänaval ühele kodanikule kallale tunginud ja ta vangi pannud. Pärast tema pataljoni likvideerumist 1702. aastal juhtis ta talupoegadest maakaitseüksust Valgejõe-Läsna lahingus 26. juunil 1704. 
Andreas Zöge von Manteuffel suri 1706. aastal. Tema vappepitaaf on Tallinna toomkirikus.
Isiklikku.
Andreas Zöge von Manteuffel abiellus Margaretha Anna von Üxkülliga. Abielust sündis hilisem riigikrahv Gotthard Johann von Manteuffel (1690–1763).
Salisbury (album)

"Salisbury" on ansambli Uriah Heep 1971. aasta jaanuaris ilmunud, teine stuudioalbum. Selle andis Suurbritannias välja Vertigo Records.
Soomes tõusis see aprillis 1971 albumimüügiedetabeli tippu.
Patrícia Mamona

Patrícia Mbengani Bravo Mamona (sündinud 21. novembril 1988 Lissabonis) on Portugali kergejõustiklane, kolmikhüppaja.
Ta võitis 2012. aasta Euroopa meistrivõistlustel Helsingis kolmikhüppes Portugali rekordiga 14.52 Olha Saladuhha järel hõbemedali.
2016. aasta Euroopa meistrivõistlustel Amsterdamis tuli Mamona rahvusrekordiga 14.58 Euroopa meistriks. Suveolümpiamängudel Rio de Janeiros püstitas ta Portugali rekordi 14.65 ja sai 6. koha.
2017. aasta Euroopa sisemeistrivõistlustel Belgradis võitis ta Kristin Gierischi järel hõbemedali. Maailmameistrivõistlustel Londonis oli ta 14.12-ga üheksas.
2019. aasta maailmameistrivõistlustel Dohas sai Mamona 14.40-ga 8. koha.
2021. aasta Euroopa sisemeistrivõistlustel Torunis hüppas ta Portugali siserekordi 14.53 ja võitis kuldmedali.Tokyo olümpiamängudel võitis ta Portugali rekordiga 15.01 maailmarekordi püstitanud Yulimar Rojase järel hõbemedali. Sellega sai Mamonast 25. naine, kes suutnud hüpata kolmikut enam kui 15 meetrit.
2022. aasta maailmameistrivõistlustel Eugene'is sai Mamona 14.29-ga 8. koha. Euroopa meistrivõistlustel Münchenis oli ta tulemusega 14.41 viies.
2023. aasta Euroopa sisemeistrivõistlustel Istanbulis oli Mamona tulemusega 14.16 Tuğba Danışmazi ja Dariya Derkachi järel kolmas.
Isiklikku.
Patrícia Mamona isa on Angola päritolu.
Mamona on õppinud Clemsoni Ülikoolis meditsiini.
Atom Heart Mother

"Atom Heart Mother" on ansambli Pink Floyd 1970. aastal ilmunud, viies stuudioalbum. See anti Suurbritannias välja 2. oktoobril ja USAs 10. oktoobril.
Suurbritannias tõusis see albumimüügiedetabeli esikohale. USA-s saavutati 55. koht.
Novohrodivka

Novohrodivka (ukraina Новогродівка; vene Новогродовка / Novogrodovka) on linn Ukrainas Donetski oblastis Pokrovski rajoonis, umbes 45 km kaugusel Donetskist loodes.
Novohrodivka asutati 1939. aastal Hrodivka nimelise kaevurite asulana, linna õigused ja praeguse nime sai 1958. aastal.
1. jaanuaril 2022 elas asulas 14 037 inimest.
Novohrodivka peamine majandusharu on kivisöe kaevandamine. Linn on majanduslikult tihedalt seotud naaberlinna Selõdovega.
Kunda dessant (1919)

Kunda dessant oli admiral Johan Pitka juhtimisel tegutsenud Eesti merejõude ja staabikapten Karl Aleksander Pauluse dessantüksuse Viru rinde väeosade toetuseks tehtud dessant 10.–11. jaanuaril 1919 Kunda juures, mille käigus dessantosad vallutasid Kunda sadama, linna, Port Kunda tehase ja Kunda mõisa.
1919. aasta 5. jaanuaril alustasid Eesti soomusrongid vastupealetungi Viru rindel. Vastase rinne murti 20 km sügavuselt läbi ja tekkinud lõhet laiendasid jalaväeosad, Viru rinde pealetungi toetas rannikul omakorda laevasuurtükkide tule toetusel dessant ja 10. ja 11. jaanuaril toimunud dessantidega Kunda piirkonnas nurjati Punaarmee plaan Kunda jõe joonele kaitsele jääda.
Eesti merejõude laevastik saatis 10. jaanuaril Kundas dessandi maale ja hõivasid Kunda sadama, linna ja Port Kunda tehase, kuid dessantosad olid aga sunnitud õhtuks laevadele taanduma. Kuid 11. jaanuaril korrati dessanti (umbes 250 meest) uuesti, kusjuures dessantosad siis vallutas dessantosa Kunda mõisa, mida 11. ja 12. jaanuari jooksul hoidsid endi käes. 12. jaanuari õhtul jõudsid Kundasse Loksa dessandis maabunud ja maismaad mööda edasitunginud major Martin Ekströmi 2 soome vabatahtlike kompaniid. 
12. jaanuari õhtuks jõudsid 1. diviisi osad Roela mõisa–Kantküla–Rahkla–Kunda jõe joonele.
Nick Mason

Nicholas Berkeley Mason (sündinud 27. jaanuaril 1944 Birminghamis) on inglise trummar ja helilooja, Pink Floydi asutajaliige. 
1965. aastal asutas ta koos Syd Barretti, Richard Wrighti ja Roger Watersiga ansambli Sigma 6, millest hiljem kujunes Pink Floyd. Juba nende esimest albumit "The Piper at the Gates of Dawn" saatis edu.
Ta on koos Pink Floydi liikmetega paljude nende lugude autoriks, näiteks "Echoes", "Time", "Careful with That Axe, Eugene" ja "One of These Days". 2018. aastal moodustas ta uue ansambli Nick Mason's Saucerful of Secrets, et esitada Pink Floydi varase perioodi muusikat.
Loksa dessant (1919)

Loksa dessant oli Eesti merejõude ja alamkapten Karl Aleksander Pauluse ning soome vabatahtlike dessantüksuse Viru rinde väeosade toetuseks tehtud dessant 8. jaanuaril 1919 Loksa juures, mille käigus dessantosad vallutasid Loksa sadama.
1919. aasta 5. jaanuaril alustasid Eesti soomusrongid vastupealetungi Viru rindel. Vastase rinne murti 20 km sügavuselt läbi ja tekkinud lõhet laiendasid jalaväeosad, Viru rinde pealetungi toetas rannikul omakorda laevasuurtükkide tule toetusel dessant. 7. jaanuariks said maaväed käsu: 4. Jalaväepolk vallutada Loo ja Kahala joon ning 1. Jalaväepolk, vallutada Kahala, Kursi ja Pillapalu. 
Tallinnast saadeti merele 1919. aasta 8. jaanuari varahommikul alamkapten Karl Aleksander Pauluse juhatusel dessantüksus, mis koosnes kahest eesti dessantkompaniist, ligikaudu 120 sõdurit ning soome vabatahtlike major Martin Ekströmi pataljoni kapten Anto Eskola juhitud 2 kompaniid, ligikaudu 200 sõdurit. Dessandi ülesanne on vallutada Loksa ja sealt Kolga küla kaudu murda läbi Luha mõisani ning ühineda 4. ja 1. jalaväepolkude osadega.
Dessant hõivas sillapea platsdarmi Loksa sadama Loksa tellisetehase juures ning seejärel maabus põhidessant.
Loksa sadam hõivati, Loksa külas asunud umbes 200 vaenlast madruste ranniku kaitseüksusest taganesid ja dessantosad, laevasuurtükkide toetusel Loksa ja Tsitre piirkonnas, arendasid pealetungi sisemaale, kohates vastupanu Tümasool ja vallutades Kolga küla. Samal õhtul ühinesid dessantlased Eesti 4. jalaväepolgu üksuste ja kahe soome kompaniiga, kes maad mööda rindelt peale tungisid. 9. jaanuaril lahkusid dessantlaevad „Lembit'uga" eesotsas
Loksalt Kunda suunas. 12. jaanuari õhtuks jõudsid 1. diviisi osad Roela mõisa–Kantküla–Rahkla–Kunda jõe joonele.
Eesti väeosad tegid va varasemaid dessante Loksa piirkonda, kui tehti väikseste jõududega maabumine Loksal 25. detsembril ja 28. detsembril 1917.
Arvid Johann von Kaulbars

Arvid Johann von Kaulbars (1657–1722) oli Rootsi sõjaväelane ja ooberstleitnant, kes osales Põhjasõjas.
Elulugu.
Arvid Johann von Kaulbars sündis 1657. aastal Pommerimaal. Ta aadeldati koos oma venna Adam von Kaulbarsiga 1692. aastal.
Põhjasõja algul, 1700. aastal sai ta ooberstleitnandiks. Ta kuulus ühe kompaniiga Riia garnisonirügementi.
Hiljem osales ta ka Liivimaa tragunirügemendi koosseisus Kagu-Eesti sõjategevuses. 9. septembril 1701 võttis ta osa Kirumpääl toimuvast sõjakoosolekust, mida juhatas Wolmar Anton von Schlippenbach (Liivimaa tragunirügemendi ülem). Seal koosolekul ütles ta, et tema rügemendis on vaid 100 korralikku meest, kes võidelda saavad ja et, kui vaenlasega lahing peaks tulema, muudaks isegi võit armee võitlusvõimetuks.
1707. aastal tungisid venelased Antsla kanti, kus Kaulbars ja von Brömsen nendega lahingu maha pidasid. 
Sõja teises pooles osales ta ka Karl XII Venemaa sõjakäigul, kuid langes 1709. aastal Perevolotšina all vangi. Kui venelased ta pagasist mõned hetman Mazepa esemed leidsid, sai Peeter I ta peale vihaseks ning saatis Kaulbarsi Tobolskisse asumisele. 1713. aastal oli ta seal Rootsi vangide esimees, kuni saadeti 1717. aastal Japantsini külla.
Arvid Johann von Kaulbars suri 1722. aastal Liivimaal.
Isiklik elu.
Arvid Johann von Kaulbars abiellus Anna Gertruda Elisabeth von Schlippenbachiga, neil oli kaks last: Ursula Margaretha von Kaulbars ja Gertrude Elisabeth von Staal. 
Arvidi vend, Jakob von Kaulbars osales samuti Põhjasõjas. Ta juhatas Saaremaa maatragunieskadroni ning hukkus 1705. aastal Gemauerthofi lahingus.
Ichinoseki

Ichinoseki on linn Jaapanis Iwate prefektuuris. Linnas voolab põhjast lõunasse Kitakami jõgi.
Kemoluminestsents

Kemoluminestsents, ka kemiluminestsents, on keemiliste reaktsioonidega kaasnev luminestsents peamiselt ultraviolettkiirguse ja nähtava valguse vahemikus. Luminestseerivad kas reaktsioonisaadused või nende toimel ergastunud süsteemid.
Kemoluminestsentsi erijuht on bioluminestsents, mis esineb biosüsteemides, näiteks jaanimardikatel.
Reaktsioonid.
Valguskiirgus tekib elektronide üleminekul ergastatud olekust energeetiliselt madalamasse olekusse või põhiolekusse. Erinevalt fluorestsentsist või fosforestsentsist saavutatakse kemoluminestsentsis ergastatud olek keemilise reaktsiooniga.
Tuntuim kemoluminestsi lähteaine on 3-aminoftaalhappe hüdrasiid (luminool). Peroksüoksalaadi kemoluminestsents tähendab vesinikperoksiidi reaktsioone oksaalhappe derivaatidega sensibilisaatorite juuresolekul. Paljud luminofoorid on 1,2- või 1,4-dikarbonüülühendid, nagu oksalaat (nt difenüüloksalaat), selle derivaadid ja luminool.
Enamikus kemoluminestsentsi reaktsioonides tekib kõigepealt ebastabiilne peroksiidsillaga vaheühend, mille energiarikas laguprodukt moodustab laenguülekande kompleksi, millesse kuulub sensibilisaator (mitme kaksik- või kolmiksidemega molekul), ja annab sellele energia edasi. Ergastatud sensibilisaatormolekul kiirgab seejärel valguskvandi, mille lainepikkus sõltub kasutatava sensibiliseeriva aine struktuurist.
Teatud tingimustel saab tekitada ka ostsilleerivat (vilkuvat) kemoluminestsentsi, nt kombineerides Orbani ostsillaatorit luminooliga.
Kasutamine.
Ilmselt tuntuim kemoluminestsentsreaktsioon on luminooli oksüdeerimine vesinikperoksiidi toimel raua või mangaani ioonide juuresolekul. Seda reaktsiooni kasutatakse kohtuekspertiisis verejälgede visualiseerimiseks (verepigmendi hemoglobiin sisaldab Fe2+ ioone). Oksüdeeritud luminooli molekul toimib seejuures sensibilisaatorina.
Gaasianalüüsis kasutatakse kemoluminestsentsi lämmastikmonooksiidi oksüdeerimisel lämmastikdioksiidiks selle tuvastamise (määramise) eesmärgil. Kui lämmastikdioksiidi redutseeritakse analüsaatoris enne oksüdeerimist katalüütiliselt, on võimalik tuvastada mõlemad lämmastikoksiidid.
Kemoluminestsentsi kasutatakse nn hõõguvates pulkades. Need on plasttorud, mis painutamisel kiirgavad intensiivset mitmevärvilist valgust. Toru sisaldab kolme keemilist komponenti: oksaalhappe ester, sensibilisaator, mille emissioon määrab valguse värvuse, ja vesinikperoksiidi sisaldav klaastoru. Kui vesinikperoksiidi toru painutamisel puruneb, algab peroksüoksalaadi kemoluminestsents.
1,2-dioksetaanide kemoluminestsentsi saab kasutada biokeemias ja meditsiinilises diagnostikas. Need võimaldavad usaldusväärselt tuvastada väikseimad ensüümide jäljed kuni üksikute molekulideni. Kemoluminestsents-immunoanalüüsis on võimalik määrata ka antikehade ja antigeenide kontsentratsiooni. Lisaks saab määrata ATP-d ja NADH-d bioloogilises keskkonnas kuni väga väikeste kontsentratsioonideni. Tundlikud määramissüsteemid on välja töötatud paljude ATP-ga seotud substraatide jaoks.
Johannes Järv

Johannes Järv (1890 – 10. november 1974) oli Nõukogude aktivist.
Johannes Järv sündis Teedla mõisa moonamehe pojana. Noorusaastail töötas Rõngu mõisas sulase ja tallimehena. Oktoobrirevolutsiooni päevil võttis osa nõukogude võimu kehtestamisest. Ta valiti Rõngu Tööliste ja Soldatite Saadikute Nõukogu esimeheks. 1917. aasta sügisel võeti Järve juhtimisel tööliste nõukogule üle Rõngu, Väike-Rõngu ja Rõngu kirikumõis. Revolutsioonilise tegevuse eest viibis Järv 1918. aasta veebruarist kuni 1919. aasta novembrini poliitvangina Valga ja Tallinna vanglas ning Vindani ja Vitebski koonduslaagris. 
Eesti Vabariigi ajal töötas Järv sulase ja masinistina. 1940. aastal valiti ta Rõngu valla maatööliste ametiühingu esimeheks. 1941. aastal oli Järv Rõngu valla täitevkomitee esimees. Saksa okupatsiooni aastatel hoiti teda poliitvangina Tartu vanglas. Järv oli Uus-Rõngu kolhoosi asutajaliige. Aastatel 1950–1952 töötas ta Rõngu Küla TSN Täitevkomitee esimehena, 1952–1964 oli Rõngu kolhoosi metsnik. 
1960. aastal astus Nõukogude Liidu Kommunistlikku Parteisse. 
Johannes Järve on autasustatud kahe medaliga.
Vello Järvesalu

Vello Järvesalu (2. märts 1953 Tali – 7. juuli 2019 Pärnu) on Eesti ökonomist ja poliitik.
Haridus.
Järvesalu õppis Eesti Põllumajanduse Akadeemias ökonomistiks.
Töökäik.
1988. aastast töötas ta trükikoja Pärnutrükk direktorina, hiljem oli AS Trükk juhatuse esimees.
Poliitiline tegevus.
Alates 1989. aastast Pärnu linnavolikogusse kuulunud Vello Järvesalu valiti 1996. aasta valimiste järel Pärnu linnapeaks. Tema valitsusajal ehitati Tartu Ülikooli Pärnu Kolledži hoone ja jalakäijate sild üle Sauga jõe. Alustati uue raamatukogu ehitamist Vallikääru kõrvale, kutsuti ellu David Oistrahhi festival.
Ettenähtud ametiaja lõppemiseni 1999. aastal linnapea ametipostil olnud Vello Järvesalu töötas hiljem ettevõtluses ning oli valitud Pärnu linnavolikogu liikmeks.
Surm.
Järvesalu suri 66-aastaselt 24. juulil 2019. Ta on maetud Pärnu Alevi kalmistule.
Jakob von Kaulbars

Jakob von Kaulbars (17. juuni 1659 – 16. juuli 1705) oli Rootsi sõjaväelane (ooberstleitnant), kes osales Põhjasõjas, juhatades Saaremaa maatragunieskadroni. 
Elulugu.
Jakob von Kaulbars sündis 17. juunil 1659 (osades allikates on 11. november 1661). Tema vanemad olid Johan von Kaulbars ja Beata Leuhusen.
1670. aastatel alustas ta õpinguid Uppsalas. 1683. aastal oli ta Riia kuberneri rügemendis leitnant ning 1690. aastal sama väeüksuse kortermeister. 1696. aastal ülendati ta kapteniks. Ta kuulus oma kompaniiga Riia garnisoni. 
Põhjasõja algul, 1702. aasta 20. oktoobril sai ta ooberstleitnandina Saaremaa maatragunieskadroni juhiks.
Jakob von Kaulbars hukkus 16. juulil 1705 Gemauerthofi lahingus.
Isiklikku.
Jakob von Kaulbars abiellus Juliana Margareta Wrangel af Ludenhoffiga, nad said kolm last: Herman Johan, Helmich Erik ja Jakob Julius von Kaulbars.
Tema vend Arvid Johann von Kaulbars võitles samuti Põhjasõjas ning langes 1709. aastal Ukrainas vangi. Tema vangipõlv möödus Venemaal ja ta suri Liivimaal 1722. aastal.
Andres Sooniste

Andres Sooniste (sündinud 7. juunil 1966 Pärnus) on Eesti ökonomist ja poliitik.
Poliitiline tegevus.
1999. aasta oktoobris valiti Sooniste Isamaaliidu nimekirjast suure häälteenamusega linnavolikokku ning 1. novembril sai temast Pärnu linnapea. Tema juhitud linnavalitsus alustas ulatuslikku linna juhtimise reformimist. Ligi veerand ametnikkonnast koondati. Esimesi samme astuti ka Pärnu koolivõrgu ümberkorraldamiseks.
Aasta pärast ametisse nimetamist umbusaldusavalduse tõttu tagasi astunud Sooniste jäi edasi linnavolikogu liikmeks.